Dit was 'n lekker oornagplek vir ons reis op pad Kaap toe. Ons het lekker gekuier by die mense in Merweville.
Regtig waar plat op die aarde, ordentlike en lekker verblyf in Merweville. Die Ou Winkeltjie sien ons vir seker weer!
Die gasheer was baie akkommoderend nadat daar aanvanklik 'n fout met die datum van bespreking was. Baie dankie!
Merwewille was 'n aangename verrassing. Die eenheid het alles wat nodig is. Miskien 'n spieël by 'n kragpunt om hare droog te blaas kan goed wees. Dit was baie warm en die muskiete het ons amper weggedra, maar die pragtige omgewing maak dat 'n mens daarvan vergeet. Brian deel waardevolle inligting en beleef ons a.g.v. daarvan 'n pragtige sonsondergang en 'n asemrowende volmaan bo vanaf die berg. Dankie Brian, dit is vir ewig in ons geheue.
As jy Merweville toe wil gaan om te ontspan en jou eie ding te doen is hierdie die regte plek. Baie bekostigbaar met alles wat jy nodig het en baie netjies. Die gasheer, Brian, is baie vriendelik en kom goed oor die weg met feitlik enige iemand. Ek sal Die Ou Winkeltjie sonder twyfel aan enige iemand wat Merweville wil besoek aanbeveel. Ons sal beslis weer hierheen terugkeer.
Ons het baie lekker gebly by die Ou Winkeltjie in Merweville. Hierdie was my 3de besoek aan Merweville en ons 1ste besoek aan die Ou Winkeltjie. Brian was baie gaaf en behulpsaam. Die verblyf was uitstekend, netjies en skoon. Die huis het al die nodige geriewe gehad. Al wat die huisie dalk gekort het was 'n braaitang vir hout omdraai en 'n buitelig vir die braai.
Hierdie ou gebou is pas gerestoureer. Dit is baie gerieflik en ek het die bed heerlik gemaklik gevind. Die meubels en fasiliteite is uitstekend. Brian was baie vriendelik en behulpsaam. Ek sal net aanraai dat daar nog 'n lamp en nog 'n mat in die sitkamer aangebring word. Geen TV of DStv nie, maar ek het die stilte geniet.